钦定古今图书集成/理学汇编/文学典/第237卷 > 《郑樵通志》 > 《汉短箫铙歌二十二曲》
## 钦定古今图书集成/理学汇编/文学典/第237卷 > 《郑樵通志》 > 《汉短箫铙歌二十二曲》

亦曰《鼓吹曲》。按汉、晋谓之短箫铙歌，南北朝谓之鼓吹曲。观李白作《鼓吹入朝曲》，亦曰：《铙歌》“列骑次，飒沓引公卿。” 则知唐时犹有遗音，但大乐氏失职耳。

“朱鹭”，　鹭惟白色，汉有朱鹭之祥，因而为诗。梁元帝
《放生碑》云：“元龟夜梦，终见取于宋王；朱鹭晨飞，尚张
罗于汉后。”谓此也。魏曰“楚之平”，言魏平陵也。吴曰“炎
精缺”，言汉衰而孙坚扶王室也。晋曰“灵之祥”，言宣帝
佐魏而石瑞之祥也。梁曰“木纪谢”，言齐谢梁升也。北
齐曰“水德谢”，言魏谢齐兴也。后周曰“元精季”，言魏道
陵迟，太祖肇开王业也。

《思悲翁》　魏曰：“战荥阳”，言曹公也。吴曰：“汉之季”，言孙
坚闵汉也。晋曰：“宣受命”，言宣帝御诸葛也。梁曰：“贤首
山”，言武帝破魏军于司州，肇王迹也。《北齐》曰：“出山东”，
言神武战广阿，破尔朱兆也。《后周》曰：“征陇西”，言太祖
诛侯莫陈悦，埽清陇右也。

“艾如张。”　温子昇《辞》云：“谁在闲门外，罗家诸少年。张机蓬艾侧，结网槿篱边。若能飞自勉，岂为缯所缠？黄
雀傥为戒，朱丝犹可延。”此艾如张之事也。观李贺诗
有“艾叶绿花谁翦刻，中藏祸机不可测。”以翦艾叶为
蔽张之具也。魏曰：“获吕布”，言曹公围临淮，禽吕布也。
吴曰：“摅武师”，言孙权征伐也。晋曰：“征辽东”，言宣帝讨
灭公孙氏也。《梁》曰“桐柏山”，言武帝牧司州，兴王业也。
《北齐》曰“战韩陵”，言神武灭四裔，定京洛也。《后周》曰“迎
魏帝”，言武帝西幸，太祖奉迎宅关中也。

上之回，　汉武帝元封初，因至雍，遂通回中道，后数
游幸焉。其歌称：“帝游石关，望诸国，月支臣，匈奴服。”盖
夸时事也。魏曰：“克官渡”，言曹公破袁绍于官渡也。吴
曰：乌林，言周瑜破魏武于乌林也。晋曰：“宣辅政”，言宣
帝之业也。梁曰：“道亡”，言东昏失道，义师起樊、邓也。北
齐曰：“殄关陇”，言神武遣侯莫陈悦诛贺拔岳，定关陇
也。《后周》曰《平窦泰》。言太祖讨平窦泰也。

拥离，　魏曰：旧邦。言曹公胜袁绍于官渡，还谯收死
亡士卒也。吴曰：秋风，言悦以使民，民忘其死也。晋曰：
“时运多难。”言宣帝讨吴，方有征而无战也。梁曰：“抗威。”
言破加湖元勋也。北齐曰：灭山胡。言神武屠蠡升高
车，而蠕蠕向化也。后周曰：复弘农。言太祖收复陕城，
关东震惧也。古辞云：“拥离趾中可筑室，何用葺之蕙
用”兰拥离趾中。

“战城南，　古辞言战城南，死郭北，野死不葬乌可食？”
此言野死不得葬，为乌鸟所食，愿为忠臣义士，朝出
战而暮不得归。后来作者，皆体此意。魏曰“定武功”，言
曹公初破邺也。《吴》曰：“克皖城”，言孙权胜魏武于此城
也。《晋》曰“景龙飞”，言景帝也。《梁》曰“汉东流”，言克鲁山城
也。《北齐》曰：“立武定”，言神武立魏主，迁都于邺而定天
下也。《后周》曰“克沙苑。”言太祖俘齐军十万于沙苑。神
武脱身遁也。

《巫山高》。　古辞：“巫山高，高以大；淮水深，难以逝。”大略
言江淮深，无梁以渡，临水远望，思归而已。后之作者，
皆涉“阳台”“云雨”之说，非旧意也。《魏》曰“屠柳城”，言曹公
破三郡乌丸于柳城也。“《吴》曰‘关背德’”，言关羽背吴为
孙权所擒也。“《晋》曰平玉衡”，言景帝调万国也。《梁》曰“鹤
楼峻”，言平郢城也。《北齐》曰“战芒山”，言神武克周师也。
“《后周》曰《战河阴》，言太祖破神武于河上，斩其三将也。
《上陵》，　汉章帝元和三年，帝自作诗四篇：一曰《思齐》
《姚皇》，二曰《六麒麟》，三曰《竭肃雝》，四曰《陟屺》与《鹿鸣》《承
元气》二曲为宗庙食举。又以《重来》《上陵》二曲，合八曲
为《上陵食举》。据此所言，则《上陵》自是八曲之一名，或
作于章帝之前，亦不可知，盖因《上陵》而为之也。《魏》曰
‘平荆南’”，言曹公平荆州也。《吴》曰“通荆州”，言吴与蜀通
好也。《晋》曰“文皇统百揆”，言文帝也。《梁》曰“昏主恣淫慝”，
言东昏政乱，武帝起义，伐罪吊民也。《北齐》曰“禽萧明”，
言梁遣明来寇，为清河王岳所禽也。《后周》曰“平汉东”，
言太祖命将平随郡、安陆也。

《将进酒》，　魏曰：“平关中。”言曹公征马超定关中也。吴
曰：“章洪德”，言孙权之德也。晋曰：“因时运。”言时运之变，
圣策潜施也。梁曰：《石首篇》。言平京城，废东昏也。北齐
曰：“破侯景。”言清河王岳破侯景，复河南也。后周曰：“取
巴蜀。”言太祖遣军平定蜀地也。

《有所思》，　亦曰《嗟佳人》。汉太乐食举十三曲，第七曰
《有所思》，汉人亦以此乐侑食。魏曰《应帝期》，言文帝以
圣德受命，应期运也。吴曰《顺历数》，言孙权建大号也。
晋曰《惟庸蜀》，言文帝平蜀封建，复五等之爵也。梁曰
《期运集》，言武帝受禅也。北齐曰《嗣丕基》，言文宣帝也。
后周曰《拔江陵》，言太祖命将禽萧绎，平南土也。
《芳树》，　魏曰“邕熙”，言君臣邕穆，庶绩咸熙也。《吴》曰“承
天命”，言践位也。《晋》曰“天序”，言用人尽其才也。《梁》曰“于
穆”，言君臣和乐也。《北齐》曰“克淮南”，言文宣遣清河王
岳禽梁司徒陆法和，克寿春，尽取江北之地也。《后周》
曰“受魏禅”，言闵帝受魏禅作周也。

上邪　魏曰太和，言明帝继统，得太和平而改元也。
吴曰元化，言以道化天下也。晋曰“大晋承运期”，言应
箓受图也。《梁》曰“惟大梁”，言梁德广运也。《北齐》曰“平瀚
海”，言文宣命将灭蠕蠕国也。后周曰宣重光，言明帝
入承大统也。

“君马黄，　晋曰金灵运”，言晋乘金运也。“《北齐》曰定汝、
颍”，言文襄遣清河王岳，禽周将王思政于长葛，汝、颍
悉平也。“《后周》曰哲皇出”，言高祖之圣德也。按古辞云：
“君马黄，臣马苍，二马同逐臣马良。”终言“美人归，以南
以北，驾车驰马，令我心伤。”但取第一句以命题，其主
意不在马也。李贺之作，其得古道乎？如张正见、蔡知
君之流，只言马而已。按谢燮云：“或听《铙歌》曲，惟吟君
马黄。”古人知音别曲，见于赋咏者如此。后世只于言
语上计较，此道无闻。

“雉子班，　晋曰‘于穆我皇’”，言武帝也。“北齐曰‘圣道洽’”，
言文宣之德无思不服也。“后周曰平东夏”，言高祖禽
齐主于青州，一举定山东也。按吴兢所引古辞云：“雉
子高飞止，黄鹄高飞已千里，雄来飞，从雌视。”以为始作之辞。然乐府之题，亦如古诗题所谓《关雎》《葛覃》之
类，只取篇中一二字以命诗，初无义也。后人即物即
事而赋，故于题有义。据此古词无《雉子班》之语，往往
《雉子班》之作，复在此古辞之前，吴兢未之见也。如吴
均“《可怜》《雉子班》”，又后人所作也。

《圣人出　晋》，曰：“仲春振旅”，言大晋蒐田以时也。《北齐》，
曰“受魏禅”，言文宣受禅，应天顺人。《后周》，曰“禽明彻”，言
高祖遣将克陈将吴明彻而俘之也。

《临高台》　古辞云：“临高台，台下清水清且寒，江有香
草杂以兰，黄鹄高飞离或翻。开弓射鹄，令我主万年。”
晋曰夏苗田，言大晋蒐田，为苗除害也。《北齐》曰：“服江
南。”言梁主萧绎来附化也。

《远如期》，　亦曰《远期》。汉大乐，食举十三曲：一曰《鹿鸣》，
二曰《重来》，三曰《初造》，四曰《侠安》，五曰《来归》，六曰《远期》，
七曰《有所思》，八曰《明星》，九曰《清凉》，十曰《涉大海》，十一
曰《大置》，十二曰《承元气》，十三曰《海淡淡》。魏时以《远期》
《承元气》《海淡淡》三曲多不通利，故省之。及晋荀勗、傅
元之流，并为歌辞。晋曰《仲秋狝田》，言蒐狩以时，虽有
文德，不废武事也。《北齐》曰：“刑罚中”，言孝昭举直措枉，
狱讼无怨也。

《石留　晋》曰：“顺天道。”言仲冬大阅，用武修文也。《北齐》
曰：“远夷至。”言至海外西夷诸国遣使朝贡也。

务成　晋曰：唐尧，言圣皇陟位，化被四表也。《北齐》曰：
“嘉瑞臻。”言圣主应期，河清龙见，符瑞总至也。

元云：　“《北齐》曰《成礼乐》，言功成化洽，制礼作乐也。
《黄爵行》，　晋曰伯益。言赤鸟衔书，有周以兴。今圣皇
受命，神雀来也。”

《钓竿篇》：　伯常子避仇河滨为渔父，其妻思之而为
《钓竿歌》，每至河侧辄歌之。后司马相如作《钓竿诗》，遂
传以为乐曲。